cyanic-selkie/wikianc huggingface dataset:
Christopher Lee
Diens in Tweede Wêreldoorlog
Nadat Lee tyd by RAF Kasfareet naby die Groot Bittermeer in die Suezkanaalsone spandeer het, het hy sy intelligensiewerk in Ismaïlia voorgtesit. Hy was daar verbonde aan No. 205 Groep RAF voordat hy tot loodsoffisier bevorder is as intelligensie-offisier en na No. 260 Eskader RAF verskuif. Soos die Noord-Afrikaanse Veldtog gevorder het, het die eskader tussen Egiptiese landingsbane gespring, van RAF El Daba tot Maaten Bagush en verby tot by Mersa Matruh. Hulle het lugondersteuning aan die grondmagte gebied en strategiese teikens gebombardeer. Daar is van Lee verwag om “breedweg alles te weet.” Die Geallieerde vordering in Libië, deur Tobroek en Benghazi na die Marmerboog en dan deur El Agheila, Khoms en Tripoli met die eskader wat ’n gemiddeld van vyf sendings per dag gedoen het. Soos die vordering in Tunisië gevorder het, met die Axis-magte wat hulle by die Mareth-lyn ingegrawe het, is Lee amper dood toe die eskader se vliegveld gebombardeer is. Nadat deur die Mareth-lyn gebreek is, het die eskader hul finale basis in Kairouan opgestel.. Na die oorgawe van Axis in Noord-Afrika in Mei 1943 het die eskader na Zuara in Libië geskuif in voorbereiding vir die Geallieerde inval in Sisilië. Hulle het toe na Malta beweeg en, na die oorname van Malta deur die 8ste Leër, na die Sisiliese dorp Pachino voordat ’n permanente basis in Agnone Bagni opgestel is. Na afloop van die Sisiliese veldtog het Lee vir die sesde keer in minder as ’n jaar malaria opgedoen. Hy is na ’n hospitaal in Carthago gevlieg vir behandeling en het hy na ’n rustelose eskader teruggekeer. Hulle was gefrustreer deur ’n gebrek aan nuus oor die Oosfront en die Sowjetunie in die algemeen; met geen tuiste of alkohol het onrus vinnig versprei en dit gelyk of ’n muitery op hande is. Lee wat nou ’n kundige op die gebied van Rusland was, het hulle oorgehaal om hul pligte weer op te neem en sodoende die goeie guns van se bevelvoerende offisier gewen.
Abyssocladia dominalba
Abyssocladia dominalba is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Oujaarsaand
Oujaarsdag is 'n publieke vakansiedag in sommige lande soos Australië, Argentinië, Brasilië, Frankryk, Meksiko, Filippyne en Venezuela (let wel, nie in Suid-Afrika nie).
Abyssocladia dominalba
Die spons kom uit die genus Abyssocladia en behoort tot die familie Cladorhizidae. Abyssocladia dominalba is die eerste keer in 2006 wetenskaplik beskryf deur Vacelet.
Oujaarsaand
Op oujaarsaand word die oorgang van die ou na die nuwe gevier. Die nuwe jaar word soms ingewag met kerkdienste, vuurwerke en ander feesvieringe.
As gevolg van die tydsverskil tussen lande, breek die nuwe jaar eerste in Nieu-Seeland en Australië aan. Daarna volg die meeste lande in Asië en uiteindelik lande in Afrika soos Suid-Afrika en Namibië. Dan volg die meeste Europese lande. Ten laaste kom die lande op die Amerikaanse kontinent aan die beurt.
Magda Boyce
Skryfwerk
Stryd en oorwinning se tema is die konflik tussen liefde en godsdiens. Die ontblote swaard (en later ook Marya) behandel die gevoelens, begeertes en ontwikkeling van ’n kind. As die storm woed word aanvanklik ingeskryf vir die Afrikaanse Pers se romanwedstryd. In Hart van my hart is die hoofkarakter en die hele gemeenskap onder die indruk dat sy ’n weduwee is. Sy raak verlief op ’n man en die troudatum is reeds vasgestel wanneer sy uitvind dat haar man nog lewe.
Craig Wasson
Craig Wasson (gebore 15 Maart 1954) is 'n Amerikaanse akteur en skrywer. Hy is bekend vir sy rolle in die rolprente Four Friends (1981), Body Double (1984), A Nightmare on Elm Street 3: Dream Warriors (1987), en Malcolm X (1992).
Rebecca Luker
Sy is op 23 Desember 2020 in die ouderdom van 59 aan motorneuronsiekte oorlede.
Ludwig Taschner
Ludwig Taschner (gebore 28 Augustus 1942) is 'n bekende rooskweker van Haakdooringlaagte, wat noord-oos van Pretoria, Suid-Afrika geleë is. Hy het nagenoeg 1 miljoen roosbome (ongeveer 800 variëteite) wat hy in sy kwekery van ongeveer 50 hektaar verbou. Hy is bekend vir die rose wat hy vir Mimi Coertse gekweek het, en die rose wat hy na Nelson Mandela, Margaret Roberts en Rina Hugo vernoem het.
Taschner het ook 'n boek met die titel "Roses" geskryf, en stuur 'n e-pos nuusbrief genaamd, "Talking roses", aan sowat 70 000 intekenare per maand uit.
DeVeren Bookwalter
DeVeren Bookwalter (8 September 1939 – 23 Julie 1987) was 'n Amerikaanse akteur. Hy was bekend vir sy rolle in die rolprente The Omega Man (1971) en The Enforcer (1976).
Brittany Byrnes
Brittany Byrnes (gebore 31 Julie 1987) is 'n Australiese aktrise. Sy is bekend vir haar rol in die rolprent Swimming Upstream (2003).
Mitsubishi A6M Zero
Die Mitsubishi A6M Zero (Japannees: 零式艦上戦闘機, rei-shiki-kanjō-sentōki), Geallieerde kodenaam Zeke, was 'n vegvliegtuig van die Japannese Keiserlike Vloot tydens die Tweede Wêreldoorlog. Die Zero's, gestasioneer op Japannese vliegdekskepe en op land, was gedugte teenstanders vir die Amerikaanse vlieëniers, geallieerde skepe en landteikens in die Stille Oseaan.
Die Zero se taktiese voor- en nadele
Die A6M Zero het vir die Geallieerdes as 'n volkome verrassing gekom. Terwyl hulle oortuig was dat Japannese vliegtuie slegs minderwaardige namaaksels van hul Westerse eweknieë was, was hulle eensklaps gekonfronteer met 'n beter vegvliegtuig, wat die Weste op byna alle vlakke oortref het.
Die Japannese het twee vlugeienskappe van groot belang geag: spoed en beweeglikheid. Eers daarna kyk mens na vuurkrag en wapens. Tydens skermutselinge met sy Amerikaanse eweknieë blyk die Zero vinnig en uiters beweeglik te wees, met 'n sterk klimvermoë. Boonop het dit oor 'n groot reikafstand (3 100 km) beskik en kon swaar wapentuig dra: masjiengewere én aanboordkanonne, benewens tot 200 kg se bomme.
Aan die begin van die stryd in die Stille Oseaan en in Suidwes-Asië het die Zero oor die lugruim geheers. In die aanloop tot die Slag van Midway het die Amerikaners daarin geslaag om 'n neergeskiete Zero voor die neus van 'n Japannese duikboot weg te raap. 'n Tegniese ontleding het sy swakpunte aan die lig gebring en geallieerde vlieëniers het spoedig geleer hoe om dit uit te buit. Die twee gebreke was: onvoldoende beskerming vir die vlieënier asook die brandstoftenk, en 'n taamlik ligte konstruksie, wat beteken het dat die Zero weinig gevegskade kon verduur en ook maklik aan die brand geslaan het.
Tydens luggevegte moes die Grumman F4F Wildcats net verseker dat geen Zero's agter hul inkom nie. Die Wildcat was minder beweeglik, maar die vlieënier was beter beskerm teen koeëls. Menige Wildcat kon gehawend en deurspek met koeëlgate land, omdat hulle 'n sterker konstruksie as die Zero's gehad het.
R359 (Suid-Afrika)
Die R359 is 'n streeksroete in Suid-Afrika wat die Augrabieswaterval met Upington verbind via Kakamas en Louisvale. Die roete begin in die Augrabies Nasionale Park, hou suidoos en gaan deur die nedersettings Augrabies en Marchand. Hierna sluit die roete by die N14-nasionale pad aan vir 14 km tot by Kakamas. Hier bly die roete suid van die Oranjerivier en kruis die R27 net suid van Keimoes. Dit bly parallel met die Oranjerivier en gaan deur Louisvale en sluit by die N10 aan net suid van Upington.
Abyssocladia diegoramirezensis
Abyssocladia diegoramirezensis is 'n gewone sponsspesie uit die familie van die Cladorhizidae. Die wetenskaplike naam van die spesie is die eerste keer geldig gepubliseer in 2011 deur Lopes, Bravo & Hajdu.
Josef Strauss
duimnael|200px|Josef Strauss Josef Strauss (20 Augustus 1827 – 22 Julie 1870) was 'n Oostenrykse komponis.
Hy is gebore in Mariahilf (nou Wene) as die seun van Johann Strauss sr. en Maria Anna Streim. Hy was die broer van Johann Strauss jr. en Eduard Strauss. Sy vader wou gehad het dat hy 'n loopbaan volg in die Oostenrykse Habsburg-weermag. Hy het musiek studeer saam met Franz Dolleschal en die viool studeer onder Franz Anton Ries.
Hy ontvang opleiding as ingenieur en werk vir die stad van Wene as stadsingenieur- en ontwerper. Hy publiseer twee wiskundige handboeke. Strauss was voorts ook 'n bedrewe kunstenaar, skilder, digter, dramaturg en uitvinder.
Musiek
Josef Strauss het 283 opusnommers gekomponeer. Hy het verskeie walse gekomponeer, insluitende Sphären-Klänge, Delirien (Deliriums), Transaktionen, Mein Lebenslauf ist Lieb 'und Lust en Dorfschwalben aus Österreich. Hy het ook polkas (waarvan die bekendste die Pizzicato Polka is wat saam met sy broer Johann gekomponeer is) en kwadrilles en ander dansmusiek en 'n paar marse gekomponeer. Die wals Dynamiden - met sy gebruik van mineursleutels - vertoon eienskappe wat sy walse onderskei van dié van sy meer gewilde ouer broer. Die polka-mazurka toon die invloed van Strauss en hy het baie voorbeelde daarvan gekomponeer, soos Die Emancipierte en Die Libelle.
Dood
Josef Strauss het vir die grootste deel van sy lewe met sy gesondheid gesukkel. Hy was geneig tot floutes en intense hoofpyne. Tydens 'n toer in 1870 het hy bewusteloos geword en van die dirigentpodium (in Warskou) geval terwyl hy sy "Musical Potpourri" gedirigeer het. Sy vrou het hom teruggeneem na die Hirschenhaus in Wene, waar hy op 22 Julie van daardie jaar oorlede is. Daar was gerugte dat hy deur besope Russiese soldate geslaan is nadat hy na bewering een aand geweier het om vir hulle op te tree. 'n Spesifieke doodsoorsaak is nooit vasgestel nie aangesien sy weduwee enige lykskouing verbied het. Hy is aanvanklik begrawe in die St. Marx Begraafplaas en later herbegrawe in die Sentrale Begraafplaas van Wene, saam met sy moeder Anna.
Sy walse en polka's sou moontlik die van sy ouer broer Johann II oortref het indien hy oorleef het, aangesien laasgenoemde begin spesialiseer het in operette en ander verhoogwerke.
Werke deur Josef Strauss
Die werke van Josef Strauss sluit o.a. in:
Raymond Greenberg
Raymond Greenberg was 'n Afrikaanse liedjieskrywer, sanger, radio-omroeper asook bestuurder vir verskeie Afrikaanse kunstenaars. Van sy werke wat al deur ander kunstenaars opgeneem is, sluit liedjies in soos Boererap, Platberg is nie Plat nie, en Drome van mense.
Om Afrikaanse musiek tot sy volle reg te help kom, het Raymond Greenberg besluit om die Afrikaanse Internet-radiostasie, Uitsaaines te begin, wat net Afrikaanse musiek speel, asook regstreekse Afrikaanse programinhoud aanbied, met omroepers van dwarsoor die wêreld.
Annie Byron
Annie Byron is 'n Australiese aktrise. Sy is bekend vir haar rolle in die rolprente Fran (1985), Muriel's Wedding (1994), Doing Time for Patsy Cline (1997), en Wolf Creek 2 (2013).
Gedde Watanabe
Gedde Watanabe (gebore 26 Junie 1955) is 'n Amerikaanse akteur. Hy is bekend vir sy rolle in die rolprente Sixteen Candles (1984), UHF (1989), Gremlins 2: The New Batch (1990), en Mulan (1998).
Guernsey
Guernsey (amptelik die Distrik van die eiland Guernsey; Engels: Bailiwick of Guernsey; Frans: Bailliage de Guernesey; Guernésiais: Guern; Normandies: Bailliage dé Guernési) is die tweede grootste van die Kanaaleilande digby die kus van Noord-Frankryk en net soos die eilande Man en Jersey 'n besitting van die Britse Kroon, wat nie deel uitmaak van die Verenigde Koninkryk of die Europese Unie nie. Die eiland met 'n oppervlak van 78 vierkante kilometer het 67 334 inwoners in 2016 gehad. Die eilande Alderney, Herm en Sark behoort ook aan Guernsey.
Geskiedenis
Die eerste bewoners was jagters en versamelaars wat gedurende die Ou Steentydperk (omstreeks 250 000 v.C.) in grotte gewoon het. Die groot aantal menhire en dolmens op die eiland dateer uit die Nuwe Steentydperk (omtrent 4000 v.C.). In die Bronstydperk is Guernsey deur Druïdes bewoon.
In die 9de eeu het Wikings hulle op die eiland, wat voortaan sy huidige Skandinawiese naam gedra het, en op die vasteland van Normandië gevestig. Guernsey is in die jaar 933 deur Willem Langswaard, hertog van Normandië, geannekseer. Sy afstammeling Willem die Veroweraar (Willem I van Engeland) het ná die Normandiese verowering van Engeland in 1066 die hertogdom van Normandië en die Koninkryk van Engeland onder een kroon verenig.
Ná die val van Rouen het koning Johan I van Engeland, hertog van Normandië, in 1204 al sy Normandiese besittings op die vasteland aan die koning van Frankryk verloor. Die bewoners van die Kanaaleiland moes destyds 'n besluit neem of hulle onderdane van die Franse koning Filips Augustus of koning Johan wou wees. Hulle het vir die laasgenoemde gekies. Die Kanaaleilande Jersey, Guernsey, Alderney, Sark en Herm het sodoende as selfregerende gebiede by die Engelse Kroon gebly het.
Guernsey is tydens die sogenaamde Rose-oorloë in die 15de eeu sewe jaar lank deur die Franse oorheers nadat hulle die kasteel Mont Orgueil ingeneem het. Frankryk het die eiland nog eens vir 'n kort tydperk in 1781 beset, en kort daarna is wagtorings langs die kuslyn opgerig om die eiland teen toekomstige Franse aanvalle te beskerm.
Die handel, wat deur die neutraliteit tussen Engeland en Frankryk bevorder is, was die basis vir die welvaart van Guernsey. Die landbou, vissery, skeepsbou en wolvervaardiging was oor 'n lang tydperk die hoofsaaklike bronne van inkomste. Tydens die 19de eeu het danksy die verbetering van die vervoer die ontwikkeling van die toerisme begin.
Tydens die Tweede Wêreldoorlog was Guernsey tussen 1 Mei 1940 en 9 Mei 1945 die enigste deel van die Verenigde Koninkryk wat deur Duitse troepe beset is aangesien die Britse regering geweier het om die Kanaaleilande te verdedig. Die besetting het vyf jaar van hongersnood en onderdrukking beteken, en die eilandbevolking herdenk die bevryding jaarliks op Liberation Day.
Politiek
Die State van Guernsey vorm die wetgewende vergadering van die eiland.
Die regeringsdepartemente word deur komitees van die State beheer. Die Bailiff fungeer as die siviele hoof van die eiland.
Die meeste lede van die State word as onafhanklikes verkies.
Die Normandiese gemene reg, wat die Clameur de Haro en die Engelse reg insluit, dien as basis vir die regstelsel. Die justisie word deur die Koninklike Hof (Royal Court) van die Verenigde Koninkryk beheer.
BarBara Luna
BarBara Luna (gebore 2 Maart 1939) is 'n Amerikaanse aktrise en vervaardiger. Sy is bekend vir haar rolle in die rolprente The Devil at 4 O'Clock (1961) en Ship of Fools (1965), en in die televisiereekse Star Trek (1966) en One Life to Live (1968).
Guernsey
Politiek
Koning Charles III se tradisionele titel as staatshoof is dié van Hertog van Normandië, alhoewel hy hierdie titel formeel nie gebruik nie. Hy regeer die kroongebied danksy sy funksie as koning.
Robert Boon
Robert Boon (26 Oktober 1916 – 13 Januarie 2015) was 'n Amerikaanse akteur. Hy was bekend vir sy rolle in die rolprente Treasure of Monte Cristo (1949) en The Flying Saucer (1950), en in die televisiereekse Producers' Showcase (1954) en The Twilight Zone (1959).
Guernsey
Geografie
Guernsey is die tweede grootste en mees noordelike van die Kanaaleilande met 'n oppervlak van 30,1 vierkante myl (78 vierkante kilometer), sowat twaalf myl van die Franse skiereiland Cotentin in Normandië af geleë.
Guernsey het 'n gematigde klimaat met milde winters en koel somers, alhoewel dit die meeste sonskynure van alle Britse Eilande het. Sy landskap word deur vlaktes met lae heuwels langs die noordkus gekenmerk.
Geldeenheid
Guernsey het sy eie banknote en muntstukke, wat saam met dié van Jersey en die Verenigde Koninkryk as wettige betaalmiddel dien. Guernsey se geldeenheid is aan die Britse Pond Sterling gekoppel. Sien Pond Sterling van Guernsey.
Almazán
Almazán is 'n munisipaliteit in die provinsie Soria in die Spaanse outonome gebied Kastilië en León.
Geelwewer
Die Geelwewer (Ploceus subaureus) is 'n gelokaliseerde, algemene standvoël in boomveld, savanne en tuine. Hulle broei koloniaal in rietplate en bome naby water en is poliginies. Die nes is kompak en sonder 'n ingangstonnel. Die voël is 15 cm groot en weeg 22 - 39 gram. In Engels staan die voël bekend as die Yellow Weaver.
Tamil
Tamil (தமிழ், Tamiḻ, [t̪ɐmɨɻ], ) is 'n Drawidiese taal wat deur sowat 70 miljoen mense in Suidoos-Indië, Maleisië, Mauritius, Réunion, Singapoer en Sri Lanka gepraat word. Tamil is een van die amptelike tale van Indië naas Engels en Hindi en van die Indiese deelstate en gebiede Tamil Nadu en Puducherry, van Singapoer saam met Chinees, Engels en Maleis en van Sri Lanka saam met Singalees. Tamil is nou verwant aan Malayalam en word in die Tamil-skrif geskryf, 'n Brahmi-skrif uit die Indiese skriffamilie.
Erica squarrosa
Erica squarrosa is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Hottentots-Hollandberge en Groenlandberg voor. Daar is vier subpopulasies wat al vier deur die indringerplant, die denneboom bedreig word.
Alderney
Alderney (Engels: Alderney, Frans: Aurigny, Auregnais: Aoeur'gny) is een van die kleine Kanaaleilande digby die kus van Noord-Frankryk en net soos die eiland Man 'n besitting van die Britse Kroon, wat nie deel uitmaak van die Verenigde Koninkryk of die Europese Unie nie. Die eiland met 'n oppervlak van 10 vierkante kilometer het sowat 2400 inwoners.
Die eiland is 'n oorblyfsel van die historiese hertogdom van Normandië, en die plaaslike Frans-Normandiese dialek Auregnais word as streektaal erken. Engels en Frans is die amptelike tale. Frans bly tot die jaar 1946 'n amptelike taal van die regering, maar sy gebruik is vandag beperk tot 'n aantal seremonies soos die gebed voor die opening van die Statevergadering. Frans is egter 'n verpligte skoolvak.
Geskiedenis
Die eerste bewoners was jagters en versamelaars wat gedurende die Ou Steentydperk (omstreeks 250 000 v.C.) in grotte gewoon het. Die groot aantal menhire en dolmens op die eiland dateer uit die Nuwe Steentydperk (omtrent 4000 v.C.). In die Bronstydperk is Alderney deur Druïdes bewoon.
Die vroegste verwysing na Alderney gaan terug op die 6de eeu n.C. - Germaanse invallers het destyds die hermiet Sint Anne vermoor.
In die 9de eeu het Wikings hulle op die eiland, wat voortaan sy huidige Skandinawiese naam gedra het, en op die vasteland van Normandië gevestig. Alderney is in die jaar 933 deur Willem Langswaard, hertog van Normandië, geannekseer. Sy afstammeling Willem die Veroweraar (Willem I van Engeland) het ná die Normandiese verowering van Engeland in 1066 die hertogdom van Normandië en die Koninkryk van Engeland onder een kroon verenig.
Skaak (skaak)
In algemene taalgebruik word "skaakmat" dikwels gebruik om 'n situasie aan te dui waar 'n dooipunt in onderhandelings bereik is. Op Engels word "stalemate" gebruik. Die juiste Afrikaans vir "stalemate" is Pat.
Alderney
Geskiedenis
Ná die val van Rouen het koning Johan I van Engeland, hertog van Normandië, in 1204 al sy Normandiese besittings op die vasteland aan die koning van Frankryk verloor. Die bewoners van die Kanaaleiland moes destyds 'n besluit neem of hulle onderdane van die Franse koning Filips Augustus of koning Johan wou wees. Hulle het vir die laasgenoemde gekies. Die Kanaaleilande Jersey, Guernsey, Alderney, Sark en Herm het sodoende as selfregerende gebiede by die Engelse Kroon gebly het.
Skaak (skaak)
Skaakmat vind plaas wanneer 'n teenstander in skaak geplaas is en hom nie daarteen kan verweer nie. Dan het sy opponent hom skaakmat gesit en dus gewen.
Die gebruik van skaakmat dui dus op 'n wenner en 'n verloorder en nie op 'n stilstand/dooiepunt omdat niemand kan beweeg nie. Die regte term bly Pat.
Alderney
Geskiedenis
Alderney is tydens die sogenaamde Rose-oorloë in die 15de eeu sewe jaar lank deur die Franse oorheers nadat hulle die kasteel Mont Orgueil ingeneem het. Frankryk het die eiland nog eens vir 'n kort tydperk in 1781 beset, en kort daarna is wagtorings langs die kuslyn opgerig om die eiland teen toekomstige Franse aanvalle te beskerm.
Tydens die Tweede Wêreldoorlog was Alderney tussen 1 Mei 1940 en 9 Mei 1945 die enigste deel van die Verenigde Koninkryk wat deur Duitse troepe beset is aangesien die Britse regering geweier het om die Kanaaleilande te verdedig. Die besetting het vyf jaar van hongersnood en onderdrukking beteken, en die eilndbevolking herdenk die bevryding jaarliks op Liberation Day.
Politiek
Die State van Alderney vorm die wetgewende vergadering van die eiland. 10 senatore wat vir 'n ampstermyn van 4 jaar verkies word; die Bailiff (Balju) en Deputy Bailiff (wat as voorsitters van die vergadering benoem word) en drie lede sonder stemreg - die Dekaan van Alderney, die Prokureur-Generaal en die Prokureur van Alderney, wat almal deur die Kroon benoem word.
Die regeringsdepartemente word deur komitees van die State beheer. Die Bailiff fungeer as die siviele hoof van die eiland.
Die meeste lede van die State word as onafhanklikes verkies.
Die Normandiese gemene reg, wat die Clameur de Haro en die Engelse reg insluit, dien as basis vir die regstelsel. Die justisie word deur die Koninklike Hof (Royal Court) van die Verenigde Koninkryk beheer.
Wolkbergdrakeboom
Die boom se FSA-nommer is 30.10. In Engels staan die boom bekend as Wolkberg dragon tree.
Alderney
Politiek
Koningin Elizabeth I se tradisionele titel as staatshoof is dié van Hertogin van Normandië, alhoewel sy hierdie titel formeel nie gebruik nie. Sy regeer die kroongebied danksy haar funksie as koningin.
Geografie
Alderney is en van die kleine en die mees noordelike van die Kanaaleilande met 'n oppervlak van 10 vierkante kilometer, sowat twaalf myl van die Franse skiereiland Cotentin in Normandië af geleë.
Alderney het 'n gematigde klimaat met milde winters en koel somers, alhoewel dit die meeste sonskynure van alle Britse Eilande het. Sy landskap word deur vlaktes met lae heuwels langs die noordkus gekenmerk.
Brady Boone
Brady Boone (22 Augustus 1958 – 15 Desember 1998) was 'n Amerikaanse akteur. Hy was bekend vir sy rolle in die televisiereekse WWF Challenge (1986) en WCW Monday Nitro (1995).
Alderney
Ekonomie
Terwyl Alderney in die 19de eeu onder meer nog 'n belangrike uitvoerder van sider na die Verenigde Koninkryk is, is aartappels en suiwelprodukte vandag die belangrikste landbouprodukte.
Aangesien Alderney geen belasting op toegevoegde waarde het nie, is daar gespesialiseerde maatskappye wat goedere soos video's, kontaklense en ander goedere na die Verenigde Koninkryk uitvoer en op daardie mark teen laer pryse aanbied. Hierdie praktyk word deur nuwe wetgewing beperk.
Geldeenheid
Alderney het sy eie banknote en muntstukke, wat saam met dié van Guernsey en Jersey, die Verenigde Koninkryk en Skotland as wettige betaalmiddel dien. Alderney se geldeenheid is aan die Britse Pond Sterling gekoppel. Sien Pond Sterling van Alderney.
Zoe Caldwell
Zoe Caldwell (gebore 14 September 1933) is 'n Australiese aktrise. Sy is bekend vir haar rolle in die rolprente The Purple Rose of Cairo (1985), Lilo & Stitch (2002), Birth (2004), en Extremely Loud & Incredibly Close (2011).
Henri Alant
Henri Alant is 'n Afrikaanse sanger. Hy het sy eerste "demo"-CD in 2008 gemaak. Waar hy in 2010 sy eerste platekontrak geteken het. 8000 kopieë van sy album het verkoop. Vier van die liedjies op die CD was nommer 1 op van S.A. se plaaslike radiostasies LANDWYD. Sy Tweede album het 2020 lig gesien met die titel "Jy is Lig" Henri Alant is 'n genomineerde toekennings Kunstenaar "Huisgenoot beste nuweling Asook sokkie album. Henri Alant is bekend vir sy passievolle, energieryke optredes.
James Waterston
James Waterston (gebore 17 Januarie 1969) is 'n Amerikaanse akteur. Hy is bekend vir sy rolle in die rolprent Dead Poets Society (1989) en in die televisiereekse Law & Order: Special Victims Unit (1999), Six Feet Under (2001), en Red Oaks (2014).
Erica stagnalis
Erica stagnalis is 'n plant wat tot die genus Erica behoort. Die plant is inheems aan die Wes-Kaap.
Die plant het een subspesie: ''Erica stagnalis subsp. minor'' E.G.H.Oliv. & I.M.Oliv.
Tetradragme
Die tetradragme is 'n silwermuntstuk uit antieke Griekeland wat gelyk was aan vier dragme. Dit was van 510 tot 38 v.C. in algemene omloop.
Geskiedenis
Die gebruik van die tetradragme as geldeenheid is deur die leër van Alexander die Grote versprei deur die Hellenistiese gebiede van die hedendaagse Iran en Indië.
Bron
Vertaal uit die ooreenstemmende artikel in die Engelse Wikipedia.
Cambridge, Oos-Londen
Cambridge is 'n voorstad van Oos-Londen, in die Oos-Kaapprovinsie van Suid-Afrika. Dit val onder beheer van die Buffalo City Metropolitaanse Munisipaliteit.
Sulfiet
'n Sulfiet is 'n sout wat die komplekse ioon SO32- bevat. Die ioon is die suurres van swaweligsuur, H2SO3.
Die ioon het 'n trigonaalpiramidale vorm en die sentrale atoom het 'n oksidasietoestand van +4. Die stof het reduserende en basiese eienskappe.
Die meeste sufiete is nie oplosbaar in waterige oplossings nie. Uitsonderings is die sulfiete van ammonium, natrium en kalium.
Brigette Lundy-Paine
Brigette Lundy-Paine (gebore 10 Augustus 1994) is 'n Amerikaanse aktrise. Sy is bekend vir haar rolle in die rolprente Irrational Man (2015), Downsizing (2017), en The Glass Castle (2017), en in die televisiereeks Atypical (2017).
Sulfiet
Sulfiete is egter wel in sure oplosbaar. Hulle kan daarby swaweldioksied vrystel:
Casamance
duimnael|regs|Kaart van Casamance
Casamance is die gebied van Senegal suid van die Gambië insluitend die Casamancerivier. Dit bestaan uit Basse Casamance (Ziguinchor-streek) en Haute Casamance (Koldastreek). Ziguinchor is die gebied se grootste dorp. duimnael|links|Vlag van Casamance Die gebied is laagliggend en warm, met heuwels in die suidooste en die ekonomie van Casamance maak hoofsaaklik staat op rysverbouing en toerisme. Dit het uitstekende strande aan die kus, veral by Cap Skirring.
Die Diola is die dominante etniese groep in Casamance. Hulle ekonomies agtergeblewe is in vergelyking met die hele Senegal. Die gebied se ekonomiese toestand het bygedra tot 'n separatistebeweging ten gunste van onafhanklikheid of selfbestuur van Casamance, Movement of Democratic Forces of Casamance (MFDC). Die Casamance-konflik het al by tye in die laaste paar dekades van die 20ste eeu gelei tot geweldadige konfrontasies met Senegalese magte en tot sterftes.
Casamance was die onderwerp van beide Franse en Portugese koloniale bedrywighede, voordat 'n grens onderhandel is tussen die Franse kolonie Senegal en Portugees-Guinee (nou Guinee-Bissau) in die suide. duimnael|links|Rysverbouing Casamance het 'n hoër gemiddelde reënval as die res van Senegal.
Gareth Hunt
Alan Leonard (Gareth) Hunt (Londen, 7 Februarie 1942 - Redhill, Surrey, 14 Maart 2007) was 'n Britse akteur. Hy was bekend vir sy rol as Mike Gambit in Die Wrekers (The New Avengers). Verder het hy rolle in onder ander Upstairs, Downstairs, Doctor Who en EastEnders gehad.
Hy was 'n neef van die aktrise Martita Hunt. Gareth Hunt is op die ouderdom van 65 aan kanker oorlede.
Johann Strauss I
Johann Strauss I (Johann Baptist Strauß, Johann Strauss (Vater); ook Johann Baptist Strauss, Johann Strauss Sr., die Ouere, die Vader; 14 Maart 1804 - 25 September 1849) was 'n Oostenrykse Romantiese komponis. Hy is bekend vir sy walse en het die genre gepopulariseer saam met Joseph Lanner; sodoende het hy die weg voorberei vir sy seuns om sy musikale dinastie voort te sit. Hy is veral bekend vir die komponeer van die Radetzky-mars (vernoem na Joseph Radetzky von Radetz).
Polkas e.a.
Strauss se galoppe en polkas sluit in:
Team 10
Team 10 — dikwels ook Team X of Team ten genoem — was 'n klein internasionale groep argitekte en ander uitgenodigdes wat vir die eerste keer in Julie 1953 tydens die 9de Konges van Moderne Argitektuur (Frans: Congrès Internationaux d'Architecture Moderne, kort CIAM) in Aix-en-Provence, Frankryk vergader het. Die groep was ontevrede met die CIAM se rasionalistiese standpunte ten opsigte van urbanisme en stadsbeplanning, wat hulle as ouderwets bestempel het, asook die organisasie se burokratiese strukture. Hul kritiek was veral gemik op dogmatiese verteenwoordigers van modernistiese boukuns soos Le Corbusier. Die groep het uiteindelik daarin geslaag om die CIAM te herstruktureer.
Die naam "Team 10" is aan die groep gegee nadat hulle nog in Aix-en-Provence die opdrag gekry het om die 10de (en laaste) CIAM-kongres te organiseer. Nadat die CIAM uiteindelik ontbind is, het die lede van Team 10 begin om op hul eie te werk.
In die 1950's en 1960's het van Europa se leidende argitekte by Team 10 aangesluit, onder wie Aldo van Eyck en Jaap Bakema (Nederland), Alison en Peter Smithson (Verenigde Koninkryk), Giancarlo de Carlo (Italië), Georges Candilis (Frankryk), Shadrach Woods (Verenigde State) en Stefan Wewerka (Duitsland). Team 10 se visie was om 'n moderne, stelselmatige en tegnologie-georiënteerde argitektuur volgens menslike maatstawe te ontwikkel - met 'n sterk sosiale komponent wat voorsiening sou maak vir verskillende gemeenskappe se behoeftes.
Team 10 se eerste formele byeenkoms onder dié naam het in 1960 in Bagnols-sur-Cèze, Frankryk plaasgevind. Net vier lede het die laaste vergadering in 1981 in Lissabon, Portugal bygewoon. Ná die afsterwe van Jaap Bakema in dieselfde jaar het die groep besluit om te ontbind.
Afrikaanse Christen Kerk van Nieu-Seeland
Die Afrikaanse Christen Kerk van Nieu-Seeland (sic) (Engels: Afrikaans Christian Church of New Zealand) is 'n Afrikaanstalige kerk met gemeentes in verskeie stede in Nieu-Seeland. Die kerk is in 1998 deur Suid-Afrikaanse immigrante gestig, en het sterk gegroei in die afgelope dekade. Daar was in 2009 nege gemeentes: Auckland, North Shore, Howick, Hamilton, Wellington, Christchurch, Rotoroa, Tauranga en Hawkes Bay.
Geskiedenis
Die einde van apartheid het tot grootskaalse emigrasie van Afrikaners na onder andere Nieu-Seeland gelei. 'n Groep emigrante het in 1998 in Auckland byeen gekom en die Afrikaanse Christen Kerk van Nieu-Seeland gestig.
Taal
Taal is die menslike vermoë vir die aanleer en gebruik van ingewikkelde sisteme van kommunikasie, en 'n taal is enige spesifieke voorbeeld van so 'n sisteem. Die wetenskaplike bestudering van taal word linguistiek of taalkunde genoem.
Ramings oor die aantal tale in die wêreld wissel tussen 6 000 en 7 000. Enige akkurate raming steun egter op 'n gedeeltelik arbitrêre onderskeiding tussen tale en dialekte. Natuurlike tale word gepraat of gewys, maar enige taal kan gekodeer word na sekondêre media met behulp van hoorbare of tasbare stimuli, byvoorbeeld skrif, braille of fluit. Dit is moontlik omrede menslike taal modaliteit-onafhanklik is. Met gebruik as algemene konsep, kan "taal" verwys na die kognitiewe vermoë om komplekse kommunikasiestelsels aan te leer en te gebruik, of om die stel reëls wat hierdie sisteme opmaak te beskryf, of die stel uitsprake wat gelewer kan word vanuit die reëls. Alle tale steun op die proses van semiose, om tekens in verband te bring met spesifieke betekenisse. Mondelingse en gebaretale bevat 'n fonologiese stelsel wat beheer hoe simbole gebruik word om reekse bekend as woorde of morfeme te vorm, en 'n sintaktiese sisteem wat weer beheer hoe woorde en morfeme saamgevoeg word om uitdrukkings en sinsdele te vorm.
Menslike taal is uniek aangesien dit die eienskappe van produktiwiteit, rekursie en verplasing, besit en omdat dit totaal afhanklik is van sosiale konvensie en aangeleer moet word. Die ingewikkelde struktuur leen homself tot 'n heelwat wyer reeks van moontlike uitdrukkings en gebruike as enige bekende sisteem van dierkommunikasie. Taal, word vermoed, het ontstaan nadat vroeë hominine begin het om geleidelik hulle primaat-kommunikasiesisteme te verander en die vermoë bekom het om 'n teorie te vorm van 'n ander se gedagtes en 'n gedeelde intensionaliteit.
Hierdie ontwikkeling, word soms bespiegel, het saamgeval met die vergroting in breinvolume, en heelwat taalkundiges beskou die evolusie van die strukture van taal as spesifiek vir kommunikatiewe en sosiale doeleindes. Taal word op verskeie plekke in die menslike verstand verwerk, maar veral in Broca en Wernicke se sentrum. Mense leer taal van vroeg af aan deur sosiale interaksie in hul kinderjare, en kinders praat gewoonlik al vlot rondom driejarige ouderdom. Die gebruik van taal is diep gewortel in die menslike kultuur. Daarom, bykomend tot sy streng kommunikatiewe gebruike, het taal ook verskeie sosiale en kulturele gebruike, soos die aandui van groepsidentiteit, sosiale stratifikasie asook sosiale versorging en vermaak.
Tale ontwikkel en diversifiseer met tyd, en die geskiedenis van hul evolusie kan gerekonstrueer word deur moderne tale te vergelyk om vas te stel watter eienskappe hulle erftale moes besit vir die latere stadiums om te kan voorkom. 'n Groep tale wat afstam van 'n gesamentlike voorganger staan bekend as 'n taalfamilie. Die mees gesproke tale in die wêreld vandag behoort aan die Indo-Europese familie, wat tale insluit soos Engels, Spaans, Portugees, Russies en Hindi; die Sino-Tibettaanse tale, wat Mandaryns, Kantonees en nog heelwat ander insluit; die Afro-Asiatiese familie wat uit Arabies, Amharies, Somalies en Hebreeus bestaan; en die Bantoetale wat Swahili, Zoeloe, Shona en honderde ander tale insluit wat regdeur Afrika gepraat word. Die konsensus is dat tussen 50% en 90% van die tale wat tans gepraat word uitgesterf sal wees teen 2100.
Definisies
As 'n voorwerp van taalkundige studie, het "taal" twee vername betekenisse: 'n abstrakte konsep, en 'n spesifieke taalkundige sisteem, byvoorbeeld "Frans". Die Switserse taalkundige Ferdinand de Saussure, wat die moderne vakgebied van taalkunde gedefinieer het, het eerstens eksplisiet hierdie onderskeiding geformuleer deur gebruik te maak van die Franse woord langage vir taal as 'n konsep, langue as 'n bepaalde instansie van 'n taalsisteem, en parole vir die konkrete gebruik van spraak in 'n bepaalde taal.
Wanneer daar van taal gepraat word as 'n algemene konsep kan definisies gebruik word wat die verskillende aspekte van die verskynsel uitlig. Die definisies bring ook verskillende benaderings en begrippe van taal mee, en hulle belig weer verskeie en soms teenstrydige skole van taalkundige teorie.
Verstandelike vermoë, orgaan of instink
Een definisie beskou taal vernaam as die verstandelike vermoë wat mense in staat stel om linguistiese gedrag te onderneem: om tale aan te leer en uitinge te vorm en verstaan. Die definisie belig die universaliteit van taal tot alle mense en lê klem op die biologiese basis vir die menslike vermoë vir taal as 'n unieke ontwikkeling van die menslike verstand. Voorstanders van die siening dat die dryfkrag agter taalverwerwing ingebore is, beweer gereeld dat dit ondersteun word deur die feit dat alle kognitief normale kinders, wat groot word in 'n omgewing waar taal toeganklik is, dit sal aanleer sonder formele onderrig. Taal kan spontaan ontwikkel in omgewings waar mense lewe of saam grootword sonder 'n gemeenskaplike taal, byvoordeel kreooltale en spontaan ontwikkelde gebaretale soos Nicaraguaanse gebaretaal. Die siening wat teruggeneem kan word na Kant en Descartes, verstaan taal oor die algemeen as grootliks ingebore, soos byvoorbeeld Chomsky se teorie van Universele Grammatika, of die Amerikaanse filosoof Jerry Fodor se ekstreme ingeboorteteorie. Hierdie tipe definisies word algemeen toegepas deur taalstudies binne 'n kognitiewe wetenskapraamwerk en in neurolinguistiek.
Formele simbolestelsel
Nog 'n definisie beskou taal as 'n formele sisteem van tekens wat beheer word deur grammatikareëls van kombinasies om betekenis te kommunikeer. Die definisies beklemtoon dat menslike tale beskryf kan word as geslote gestruktureerde stelsels bestaande uit reëls wat bepaalde tekens koppel aan bepaalde betekenisse. Hierdie strukturalistiese siening van tale is aanvanklik deur Ferdinand de Saussure voorgestel, en sy strukturalisme bly fundamenteel vir meeste benaderings tot taal vandag.
Sommige voorstanders van hierdie uitgangspunt oor taal bepleit 'n formele benadering met die bestudering van taalstrukture deur die identifisering van sy basiese elemente, en daarna deur die saamstel van 'n formele betekenis van die reëls waarvolgens die elemente saamkom om woorde en sinne te vorm. Die vernaamste voorstander van so 'n teorie is Noam Chomsky, die vader van die generatiewe teorie van grammatika, wat taal beskryf as 'n spesifieke stel sinne wat gegenereer kan word vanuit 'n bepaalde stel reëls. Chomsky beskou die reëls as 'n ingebore eienskap van die menslike verstand en om die kern van wat taal is saam te stel Formele definisies van taal word algemeen gebruik in formele logika, formele teorieë van grammatika en toegepaste rekenaarlinguistiek.
Gereedskap vir kommunikasie
Weer 'n ander definisie sien taal as 'n sisteem van kommunikasie wat mense in staat stel om saam te werk. Die definisies lê klem op die sosiale rol van taal en die feit dat mense dit gebruik om hulself uit te druk en voorwerpe in hulle omgewing te manipuleer. Funksionele teorieë van grammatika verduidelik grammatikale strukture deur hulle kommunikatiewe funksies, en verstaan dat die grammatikale strukture van tale die eindproduk is van 'n aanpassingsproses waarvolgens grammatika "pasgemaak" is om die kommunikatiewe belange van sy gebruikers te dien.
Hierdie beskouing van taal word geassosieer met die studie van taal in pragmatiese, kognitiewe en interaktiewe raamwerke, asook in sosiolinguistiek en taalkundige antropologie. Funksionalistiese teorieë neig om grammatika te bestudeer as dinamiese verskynsels, as strukture wat heeltyd in 'n proses van verandering verkeer soos dit aangewend word deur sy sprekers. Die beskouing plaas belangrikheid op die studie van linguistiese tipologie of die klassifikasie van tale volgens strukturele eienskappe, soos aangedui kan word dat prosesse van grammatikalisering geneig is om trajekte te volg wat gedeeltelik afhanklik is van tipologie. In die filosofie van taal word die sienings dikwels geassosieer met Ludwig Wittgenstein se latere werke en gewone taalfilosowe soos Paul Grice, John Searle en J. L. Austin.
Die unieke status van menslike taal
Menslike taal is uniek in vergelyking met ander vorms van kommunikasie, soos gebruik deur diere. Kommunikasiesisteme wat deur ander diere gebruik word soos bye of ape is geslote sisteme wat bestaan uit 'n vaste aantal moontlike dinge wat uitgedruk kan word.
In teenstelling is menslike taal oop en produktief, wat beteken dat dit mense toelaat om 'n eindelose stel uitinge voort te bring vanuit 'n eindige stel elemente, en om nuwe woorde en sinne op te diep. Dit word moontlik gemaak omdat menslike taal gebaseer is op 'n tweeledige kode, waar 'n vaste aantal betekenislose elemente (bv. Klanke, letters en gebare) gekombineer kan word om eenhede van betekenis te vorm (woorde en sinne). Bowendien is die simbole en grammatikale reëls van enige taal grootliks arbitrêr, menende dat die sisteem slegs aangeleer kan word deur sosiale interaksie. Die bekende kommunikasiestelsels wat aan die ander kant deur diere gebruik word, kan slegs 'n vaste aantal uitinge oplewer wat meestal geneties oorgedra word.
Talle dierespesies toon die vermoë om kommunikasievorms aan te leer deur sosiale onderrig, soos die Bonobo Kanzi, wat geleer is om homself uit te druk met behulp van 'n stel simboliese leksiegramme. Ooreenkomstig leer heelwat walvis- en voëlspesies hulle gesange aan deur ander lede van die groep na te maak. Hoewel sommige diere 'n groot aantal woorde en simbole kan aanleer, kon nie een nog soveel verskillende tekens aanleer soos wat algemeen geken word deur 'n 4 jarige mens nie, ook het nie een al enige iets kon aanleer wat die komplekse grammatika van menslike taal reflekteer nie.
Menslike taal verskil ook van dierekommunikasiesisteme deurdat dit gebruik maak van grammaties en semantiese kategorieë, soos die selfstandige naamwoord en werkwoord, hede en verlede, om uitermate ingewikkelde betekenisse uit te druk. Menslike taal is ook uniek omdat dit rekursiwiteit besit: die manier waarop byvoorbeeld 'n selfstandige naamwoordstuk die vermoë het om 'n ander selfstandige naamwoordstuk te bevat (soos in " die sjimpansee] se lippe] ") of 'n sinstuk wat 'n sinstuk kan bevat (soos in " [Ek sien [die hond hardloop "). Menslike taal is ook die enigste natuurlike kommunikasiesisteem wat modaliteit-onafhanklik is, betekende dat dit nie net vir kommunikasie gebruik kan word deur een kanaal of medium nie, maar deur verskeie – die gesproke taal gebruik byvoorbeeld ouditiewe modaliteit terwyl gebaretale en skryfkuns van visuele modaliteit gebruik maak, en braille-skryfwerk weer van tasbare modaliteit.
In ag genome die bedoeling wat dit kan oordra en die kognitiewe prosesse waarop dit bou, is menslike taal ook uniek aangesien dit die vermoë het om na abstrakte konsepte en veronderstelde of hipotetiese gebeure te verwys, asook gebeure wat in die verlede plaasgevind het of in die toekoms gaan plaasvind. Hierdie vermoë om te verwys na gebeure wat nie in dieselfde tyd of plek as die spraakgebeurtenis is nie word verplasing genoem, en hoewel sommige dierekommunikasiestelsels van verplasing gebruik kan maak (soos met die kommunikasie deur bye wat die ligging en bronne van nektar buite sig kan oordra), word die mate waartoe dit in menslike taal gebruik word ook as uniek beskou.
Oorsprong
Teorieë rakende die oorsprong van taal kan ingedeel word volgens hulle basiese aannames. Sommige teorieë is gebaseer op die idee dat taal so kompleks is dat mens nie kan indink hoe dit skielik te voorskyn gekom het vanuit niks tot in sy huidige vorm nie, maar dat dit moes ontwikkel het vanuit vroeë prelinguistiese sisteme onder ons voormensagtige voorgeslagte. Hierdie teorieë kan kontinuïteitgebaseerde teorieë genoem word. Die teenoorgestelde siening is dat taal so 'n unieke menslike eienskap is dat dit nie vergelyk kan word met enigiets gevind onder niemensagtiges nie en daarom skielik te voorskyn moes kom tydens die oorgang van pre-hominiedes na die vroeë mens. Hierdie teorieë kan beskryf word as diskontinuïteit gebaseerd. Insgelyks beskou teorieë gebaseer op Chomsky se Generatiewe siening van taal dat taal meestal 'n ingebore fakulteit is wat grootliks geneties gekodeer is, terwyl funksionalistiese teorieë dit sien as 'n sisteem wat merendeels kultureel is en aangeleer word deur sosiale interaksie.
Tans is die enigste prominente voorstaander van 'n diskontinuïteitgebaseerde teorie van menslike taaloorsprong die taalkundige en filosoof Noam Chomsky. Chomsky stel voor dat "'n lukrake mutasie plaasgevind het, miskien na 'n rare kosmiese-straalstortbui waartydens dit die verstand geherorganiseer het en 'n taalorgaan ingeplant het in 'n andersins primaatbrein." Hoewel hy waarsku teen 'n te letterlike opneem van die storie, dring Chomsky nogtans daarop aan dat "dit kan nader aan die realiteit wees as enige ander feeverhale wat vertel word oor evolusionêre prosesse, insluitend taal."
Kontinuïteitgebaseerde teorieë word tans deur 'n meerderheid geleerdes gehuldig, maar hulle verskil in hulle sienings oor die ontwikkeling. Diegene wat taal beskou as meestal ingebore, byvoorbeeld die sielkundige Steven Pinker, huldig die presedente as dierebewustheid, terwyl die wat taal beskou as 'n sosiaal-aangeleerde gereedskapstuk vir kommunikasie, soos die sielkundige Michael Tomasello, sien dit as ontwikkeling vanuit dierekommunikasie, of primaatgebare of vokale kommunikasie as ondersteuning vir samewerking. Ander kontinuïteitgebaseerde modelle se beskouing is dat taal ontwikkel het uit musiek, 'n siening alreeds omhels deur Jean-Jacques Rousseau, Johann Gottfried von Herder, Wilhelm von Humboldt en Charles Darwin. 'n Prominente hedendaagse voorstaander hiervan is die argeoloog Steven Mithen.
Aangesien die opkoms van tale in die vroeë oergeskiedenis van die mens plaasgevind het, is daar geen direkte historiese spore agtergelaat van die relevante ontwikkelings nie, en geen vergelykbare prosesse kan vandag waargeneem word nie. Teorieë wat kontinuïteit uitlig kyk gereeld na diere om te sien of primate, byvoorbeeld, enige eienskappe toon wat as ooreenkomstig beskou kan word met wat as voormensagtige taal gesien kan word. Alternatiewelik kan vroeë mensagtige fossiele ondersoek word om te kyk vir spore van fisiese aanpassings vir taalgebruik of tekens van prelinguistiese vorms van simboliese optrede.
Dit is grotendeels onbestrede dat die voormensagtige australopithecina geen kommunikasiesisteme gehad het wat algemeen betekenisvol verskil het van die gevind by die groot ape nie, maar geleerde opinies verskil rondom hierdie ontwikkeling sedert die verskyning van die Homo sowat 2,5 miljoen jaar gelede. Sekere geleerdes aanvaar die ontwikkeling van primitiewe taalagtige sisteme (prototaal) so vroeg as Homo habilis (2,3 miljoen jaar gelede), terwyl ander weer die ontwikkeling van primitiewe simboliese kommunikasie slegs aan Homo erektus (1,8 miljoen jaar gelede) of Homo heidelbergensis (0,6 miljoen jaar gelede) toeken, en die ontwikkeling van eintlike taal by Anatomies moderne Homo sapiens in die Laat-Paleolitiese rewolusie minder as 100 000 jaar gelede.
Die studie van taal
Die studie van taal, taalkunde, het tot 'n wetenskap ontwikkel sedert die eerste grammatikale beskrywings van spesifieke tale in Indië meer as 2000 jaar gelede. Vandag is taalkunde 'n wetenskap gemoeid met alle aspekte van taal, en word dit bestudeer vanuit al die bogenoemde teoretiese standpunte.
Onderafdelings
Die akademiese studie van taal geskied binne talle verskillende dissiplinêre areas en vanuit verskeie teoretiese oogpunte, waarvan almal moderne benaderings tot taalkunde verstrek. Diskriptiewe taalkunde ondersoek byvoorbeeld die grammatika van enkele tale, teoretiese taalkunde ontwikkel teorieë van hoe om die aard van taal die beste te konseptualiseer en omskryf, gebaseer op data van die verskeie nog bestaande menslike tale, sosiolinguistiek bestudeer hoe tale gebruik word vir sosiale funksies en lig om die beurt die studie van die sosiale funksies en grammatikale beskrywing uit, neurolinguistiek ondersoek hoe taal in die menslike brein verwerk word en laat die eksperimentele toetsing van teorieë toe, rekenaarlinguistiek bou voort op teoretiese en deskriptiewe taalkunde om meestal berekeningsmodelle te konstrueer gerig op die verwerking van natuurlike taal of die toets van taalkundige hipoteses, en diachroniese taalkunde steun op grammatikale en leksikale beskrywings van tale om hulle individuele geskiedenis na te spoor en sodoende vertakkings van taalfamilies te konstrueer met behulp van die vergelykende metode.
Vroeë geskiedenis
Die formele studie van taal het volgens algemene beskouings in Indië begin met Pāṇini, die grammatikus van die vyfde eeu v.C. wat 3 959 reëls geformuleer het vir Sanskrit morfologie. Sumeriese skrifgeleerdes het egter reeds rondom 1900 v.C. die verskille tussen Sumeries en Akkadies ondersoek. Daaropvolgende grammatikale tradisies is ontwikkel in al die antieke kulture wat skryfkuns aangeneem het.
In die 17de eeu n.C. het die Franse Port-Royal Grammatikusse die idee ontwikkel dat die grammatika van alle tale 'n refleksie is van die universele fundamentele beginsels van denke, en daarom is grammatika universeel. In die 18de eeu het die eerste gebruik van die vergelykende metode deur die Britse filoloog en kenner van antieke Indië, William Jones, die opkoms van vergelykende taalkunde gelei. Die wetenskaplike studie van taal is deur Wilhelm von Humboldt uitgebrei van Indo-Europees tot taal in die algemeen. Vroeg in die 20ste eeu stel Ferdinand de Saussure die idee bekend van taal as 'n statiese sisteem van onderling verbinde eenhede, omgeskrewe deur die teenstellings tussen hulle.